

**Қазақстан Республикасында 1999 жылы Халық санағын жүргiзу туралы**

Қазақстан Республикасы Министрлер Кабинетiнiң Қаулысы 3 сәуiр 1995 ж. N 389

      Бүкiл ел бойынша да, оның жекелеген аймақтары бойынша да халық
туралы аса маңызды мәлiметтер, сондай-ақ әлеуметтiк-экономикалық
дамудың келешегiн анықтау үшiн қажет басқа да деректер алу
мақсатында Қазақстан Республикасының Министрлер Кабинетi қаулы
етедi:
  
      1. Қазақстан Республикасында кезектi Халық санағы 1999 жылғы
қаңтарда жүргiзiлсiн.
  
      2. 1999 жылғы Халық санағына әзiрлiк жасау, оны өткiзу, өңдеу
нәтижесiн талдап қорыту мен жариялау Қазақстан Республикасының
Статистика және талдау жөнiндегi мемлекеттiк комитетiне және оның
аймақтық органдарына жүктелсiн.
  
      3. Қазақстан Республикасының Статистика және талдау жөнiндегi
мемлекеттiк комитетi бiр ай мерзiм iшiнде Қазақстан
Республикасының Министрлер Кабинетiне Қазақстанда 1999 жылы Халық
санағын жүргiзуге жәрдемдесетiн Республикалық комиссия құру туралы
ұсыныс енгiзсiн.
  
      4. Қазақстан Республикасының Қаржы министрлiгi Қазақстан
Республикасының Статистика және талдау жөнiндегi мемлекеттiк
комитетiнiң өтiнiмдерi бойынша 1995-2001 жылдары республика
бюджетiнде Халық санағына әзiрлiк жасауды, оның өткiзудi, өңдеудi,
нәтижесiн талдап қорыту мен жариялауды қаржыландыруға, сондай-ақ
Халық санағын жүргiзудiң әдiснамасын жасау саласындағы ғылыми
зерттеулердi қаржыландыруға және техникалық құралдар мен оның
материалдарын өңдеу технологиясын сатып алуға арналған қаражаттың
нысаналы бөлiнуiн көздесiн.
  
             Қазақстан Республикасы
  
              Премьер-министрiнiң
  
              бiрiншi орынбасары

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК